stanford-oval/wikipedia huggingface dataset:
לוט ובנותיו (ארטמיזיה ג'נטילסקי)

| --- | --- |

 מידע כללי
 צייר:  ארטמיזיה ג'נטילסקי 
 תאריך יצירה:  שנות ה־30 של המאה ה־17? 
 טכניקה וחומרים:  קנבס, צבע שמן 
 ממדים בס"מ
 רוחב:  182.9 ס"מ 
 גובה:  230.5 ס"מ 
 נתונים על היצירה
 מספר יצירה:  1983.107 (אוהיו) 
 מיקום:  אוהיו
 
לוט ובנותיו (באיטלקית: Lot e le sue figlie) הוא ציור שמן על בד מאת הציירת האיטלקייה ארטמיזיה ג'נטילסקי, אשר צויר בין השנים 1636–1638. הציור נמצא כיום במוזיאון האמנות של טולדו שבאוהיו, ארצות הברית.
נושא הציור

הציור מתאר את סיפורו של לוט, המופיע בספר בראשית, לאחר שנמלט עם משפחתו. אשת לוט, שהפרה את ההוראה שלא להביט לאחור, הפכה לנציב מלח, וצורתה נראית ברקע השמאלי של היצירה. לוט ובנותיו מסתתרים במערה, והבנות, החוששות שהמשפחה לא תמשיך את שושלתה, משקות את אביהן לשוכרה על מנת לפתותו ולהרות ממנו. נושא זה היה נפוץ באמנות התקופה בשל המסר המוסרי הגלום בו, כמו גם בשל הפוטנציאל הסנסציוני שלו.
קומפוזיציה

הציור מציג את לוט יושב בין שתי בנותיו בתוך נוף חשוך. הוא לבוש בגלימה סגולה ומעיל ורדרד, כאשר ברכו השמאלית חשופה בשל הבד הנשמט. בנותיו נוטות לעברו – האחת לובשת שמלה מוזהבת עם גלימה כחולה, והשנייה בשמלה כחולה עם גלימה מוזהבת. אחת מהן מושיטה יד למלא את כוס היין של אביהן, בעוד השנייה אוחזת בלחם ומתכוננת לפרוס אותו.
מקור ובעלות

חוקרים משערים כי הציור היה בעבר באוסף של לואיג'י רומיאו, הברון מסן לואיג'י שבנאפולי, במהלך המאה ה-18. בשנת 1982 נמכר מתוך אוסף פרטי בשווייץ, ונרכש על ידי מוזיאון טולדו בשנת 1983.
ייחוס הציור

הציור יוחס לארטמיזיה ג'נטילסקי רק בשנים האחרונות. בתחילה, רכש אותו מוזיאון טולדו כאילו היה יצירה של הצייר ברנרדו קוואלינו. כמה היסטוריונים של אמנות הציעו כי דומניקו גרג'יולו היה מעורב בציור חלקים מסוימים ביצירה.
הערות שוליים

↑  Lot and His Daughters, Toledo Museum of Art
1 2 3 4  Letizia Treves, Francesca Whitlum-Cooper, Artemisia, National Gallery Company, 2020, עמ' 212–213, ISBN 978-1-85709-656-9
↑  Bissell, R. Ward, Artemisia Gentileschi and the authority of art: critical reading and catalogue raisonné, University Park, Pa.: Pennsylvania State University Press, 1999, עמ' 267, ISBN 9780271017877
↑  Immunity From Seizure: Artemisia, The National Gallery, London
| --- | --- |
בקרת זהויות :  Bildindex: 20422651
צביקה רוזנברג

| --- | --- |

 לידה:  17 באוקטובר 1949 (בן 75) תל אביב-יפו, ישראל 
 תחום יצירה:  עיצוב גרפי, טיפוגרפיה 
 
צביקה רוזנברג (נולד ב-17 באוקטובר 1949) הוא טיפוגרף, מעצב גופנים ומעצב גרפי, מייסד חברת מסטרפונט.
ביוגרפיה

רוזנברג, יליד תל אביב, נמשך מגיל צעיר לתחום העיצוב הגרפי והטיפוגרפיה, ובהיותו בן 17 כתב הגדה של פסח קליגרפית באמצעות רפידוגרף. לאחר לימודי התיכון התגייס לצה"ל ושם שובץ כגרפיקאי בבית הדפוס הצבאי בו התפעל ממכונת הלינוטייפ שיוצקת אותיות עופרת.
לאחר שירותו הצבאי החל ללמוד עיצוב גרפי באקדמיה בצלאל אצל פרופ' אשר אורון, שם התמחה בטיפוגרפיה. לאחר שסיים את התואר עיצב בולים רבים שזכו בתחרויות של השירות הבולאי. עם הופעת המקינטוש בשנת 1984, החליט להמשיך ולהתמחות בטיפוגרפיה, ולמד ב"אוניברסיטת המפתחים" של אפל וכן בחברת אדובי מערכות.
היה מראשוני המעצבים שפרצו דרך להפיכתה של האות העברית לפונט דיגיטלי. את המהפכה הזו יצר בשיתוף פעולה עם חברת אפל, כדי שזו תוכל להציע מבחר פונטים עבריים למשתמשי המקינטוש בישראל. בשנת 1985 הקים את חברת מסטרפונט, החברה הגדולה ביותר בישראל לייצור גופנים. מאז הקמת החברה עיצב מאות טיפוסי אות שונים, והתמחה בין השאר בעיצוב פונט מותג ייחודי לחברות מובילות כמו מיקרוסופט (פונט רב לשוני שהוא חלק עיקרי בממשק משתמש גרפי), ב.מ.וו מיני וביטוח הראל.
מרים שתל

| --- | --- |
אין תמונה חופשית
 לידה:  12 בדצמבר 1903 אמסטרדם
 פטירה:  2006  (בגיל 102 בערך) באר שבע
 לאום:  יהודייה
 תחום יצירה:  ציור, לחן, יצירות מקהלה
 
מרים שתל (12 בדצמבר 1903, אמסטרדם - 27 בנובמבר 2006, באר שבע) הייתה ביולוגית, ציירת ומלחינת יצירות מקהלה הולנדית-ישראלית.
ראשית חייה וחינוכה

שתל נולדה בשם מריאן שיפרה "ג'אני" פינקהוף (Marianne Schifra "Jannie" Pinkhof). היא הייתה אחותה של קלרה אשר-פינקהוף, לימים סופרת מצליחה שכתבה ספרי ילדים. בשנת 1929 קיבלה דוקטורט בביולוגיה מאוניברסיטת אמסטרדם. בגרמניה בשנות ה-30 ניסתה לתווך בסכסוך ציוני בין פנחס רוזנבליט לתנועת הנוער בראשות הנרייטה סאלד.
שתל, ניצולת השואה, עלתה לישראל ב-1948, וכעבור כשנה התיישבה בבאר שבע. היא אימצה השם הפרטי העברי מרים. ב-1951 הצטרפה למקהלה בה השתתפה עד 1985. משנת 1956 החלה להלחין למקהלה ומשנת 1968 גם ציירה. שתל למדה קומפוזיציה אצל חיים אלכסנדר, פאול בן-חיים וארתור גידרון.
חייה ומורשתה

בשנת 1930 נישאה שתל לד"ר איזידור "איס" (יצחק) שפנגנטל, אף הוא מאמסטרדם, ולהם נולדו שבעה ילדים. יצחק היה רופא בבאר שבע ועברת את שם משפחתם לשתל. בשנת 1988 קיבלה שתל את פרס יקירת העיר באר שבע, בין היתר על תמיכתה בבעלה במתן טיפול רפואי בתנאים קשים. התכתבותה עם פאול בן-חיים נשמרת בספרייה הלאומית.
נפטרה ב-27 בנובמבר 2006 בבאר שבע בגיל 102, והובאה למנוחות בבית העלמין הישן בעיר .
קומפוזיציות

החיבורים הווקאליים של שתל כוללים:
אל הר גאווה (מותאם למקהלה מעורבת מאת מ. לושיג)
הד
אל ארצי (מקהלת נשים)
ארבע בלדות (קול וגיטרה)
הד (מקהלת נשים)
אני קורא לך (השבעתי אתכן; מקהלת נשים א-קפלה)
קינה (מקהלת נשים וכינור)
שלום עליכם (מקהלה מעורבת א-קפלה)
תפילה
תהילים ק"ד ד' (ברכי נפשי; מקהלה מעורבת)
תהילים קל"ג ג' (כטל חרמון)
המוזיקה של שתל יצאה לאור בהוצאת המכון למוסיקה ישראלית.
הערות שוליים

↑  Weitz, Jay (1989). "Review". Fontes Artis Musicae. 36 (4): 335–337. ISSN 2471-156X. JSTOR 23507496 – via JSTOR.
↑  Hixon, Donald L. (1993). Women in music : an encyclopedic biobibliography. Don A. Hennessee (2nd ed.). Metuchen, N.J.: Scarecrow Press. ISBN 0-8108-2769-7. OCLC 28889156.
1 2  Cohen, Aaron I. (1987). International Encyclopedia of Women Composers (באנגלית) (2nd ed.). New York: Books & Music (USA). p. 637. ISBN 978-0-9617485-2-4.
↑  "Dr. Miriam Shatal". 1988 - יקירי העיר באר שבע. Beersheba Municipality.
↑  Hecht, D. J. Religiöse Zionistinnen. Die Europäische Misrachi-Frauenorganisation 1929-1939. (German). Aschkenas: Zeitschrift für Geschichte und Kultur der Juden, [s. l.], v. 29, n. 1, p. 211–234, 2019. DOI 10.1515/asch-2019-0014. Disponível em: https://search.ebscohost.com/login.aspx?direct=true&db=edb&AN=137031061&site=eds-live&scope=site. Acesso em: 15 jul. 2022.
↑  יד ושם, חתונה בטלאי צהוב באמסטרדם, באתר יד ושם, ‏2022
1 2 3 4 5  "Dr. Miriam Shatal". 1988 - יקירי העיר באר שבע. Beersheba Municipality.
1 2 3 4 5 6 7 8  Cohen, Aaron I. (1987). International Encyclopedia of Women Composers (באנגלית) (2nd ed.). New York: Books & Music (USA). p. 637. ISBN 978-0-9617485-2-4.
↑  Shatal, Mirjam (1963). Correspondence: Miriam Shatal - Paul Ben-Haim (באנגלית). OCLC 875086039.
↑  MacAuslan, Janna; Aspen, Kristan (1997). Guitar Music by Women Composers: An Annotated Catalog (באנגלית). Greenwood Press. ISBN 978-0-313-29385-6.
↑  Hastetter, Michaela Christine (2006). "Horch! mein Geliebter!": die Wiederentdeckung der geistlichen Schriftauslegung in den Hoheliedvertonungen des 20. Jahrhunderts (בגרמנית). EOS Verlag Erzabtei St. Ottilien. ISBN 978-3-8306-7255-5.
↑  Musica judaica (באנגלית). American Society for Jewish Music. 1988.
↑  "May Peace Be With You (Shalom aleichem) Miriam Shatal | mixed choir | Scores". www.imi.org.il. נבדק ב-2022-07-14.
| --- | --- |
בקרת זהויות :  NLI: 987007297040605171
נפת כארלי

נפת כארלי (בגאורגית: ქარელის რაიონი, מילולית: כארליס מוניציפליטי), היא נפה במחוז כארתלי הפנימית שבגאורגיה. חלק מהחלקים הצפוניים של הנפה מהווים חלק מהאדמיניסטרציה אוטונומית דרום אוסטיה, ואיננו תחת שליטת הממשל הגאורגי משנת 1992. הנפה גובלת מצפון בנפת ג'ווה, ממזרח בנפת גורי, מדרום בנפת בורג'ומי וממערב בנפת חאשורי ונפת סצ'חרה.
הנפה מאוכלסת ב-41,316 תושבים בצפיפות אוכלוסין של 60.06 איש לקמ"ר. העיר כארלי מהווה המרכז המנהלתי של הנפה. בנוסף ישנם שני יישובים עירוניים נוספים (דאבא), העיירות: אגארה וקורניסי. בנפה ישנן 82 כפרים המחולקות ל-21 תמי: אָבִּיסִי, אָוולֶווִי, אָוונֶווִי, אָחַאלסוֹפֶּלִי, בַּלתָה, בֶּבּנִיסִי, בּרֶתִי, בּרֶדזָה, דווַאנִי, דִירבִּי, זֶמוֹ חווֶדוּרֶתִי, זר'וּדֶרִי, תֶרֵגווַאנִי, תִיר'ווָה, קֶחִיג'ווַארִי, מוֹחִיסִי, רוּאִיסִי, אוּרבּנִיסִי, פּצָה, קוֹרנִיסִי ודזווִילֶתִי.
הנפה ממוקמת במישור כארתלי הפנימית, על שטחשל 687.9 קמ"ר מתוכם 540 קמ"ר משמשים לחקלאות. הנהרות הזורמים בנפה הם: נהר הקורה, דזאמא, דָסַוולֶתִיס פּרוֹנֶה (פרונה המערבית), שוּאָה פּרוֹנֶה (פרונה האמצעית) ואַר'מוֹסַוולֶתִיס פּרוֹנֶה (פרונה המזרחית).
אתרים

מבין האתרים היסטוריים בנפה:
קתדרלת סָמתַאווִיסִי
מנזר בּרֶתִי
מנזר קינצוויסי
מצודת מדזוֹברֶתִי
כנסיית מוחישי
מנזר מוּחִילֶתִי
קתדרלת רואיסי
כפר שִינדַרָה ואגם סוראמי
הר תחוֹתִי
כנסיית אורבניסי
אגם בַּאטֶתִי
גשר מעל נהר הקורה ליד אורבניסי
הערות שוליים

1 2  תמי (თემი)- היא הדרגה הנמוכה ביותר בחלוקה האדמיניסטרטיבית של גאורגיה. המונח מקביל פחות או יותר ל"מועצה מקומית" בישראל או לקומונה בצרפת.
1 2   אתר הסטטיסטיקות של גאורגיה: אוכלוסיית גאורגיה לפי נפות מאתר www.geostat.ge
↑  דאבא (დაბა) - יישוב עירוני קטן, עיירה.
| נפות כארתלי הפנימית |
| --- | --- | --- |
| נפות | נפת גורי • נפת קאספי • נפת כארלי • נפת ג'ווה • נפת חאשורי |  |
| עיר במעמד נפה | צחינוואלי |  |
| --- | --- |
בקרת זהויות :  NLI: 987012398870105171  LCCN: no2021055795  VIAF: 3136162118002602320008   WorldCat (עם VIAF): 3136162118002602320008
קופיקו (סדרת טלוויזיה)
סקירת הסדרה

| עונה | עונה | פרקים | פרקים | שודרה לראשונה (ישראל)> הפרק הראשון | שודרה לראשונה (ישראל)> הפרק האחרון |
| --- | --- | --- | --- | --- | --- |
|  | 1 | 15 | 15 | 1 באוגוסט 1993 | 24 באוגוסט 1993 |
|  | 2 | 25 | 25 | 4 בינואר 2009 | 15 בפברואר 2009 |
|  | 3 | 25 | 25 | 26 בדצמבר 2010 | 6 בפברואר 2011 |
|  | 4 | 26 | 26 | 25 בנובמבר 2012 | 3 בינואר 2013 |
עלילה > עונה ראשונה (1993)

העלילה עוסקת בקוף מדבר בשם קופיקו, החי בבית משפחת לזר בשכונת עין גנים בפתח תקווה, לאחר שניתן כמתנת יום הולדת לנגה, הילדה הצעירה במשפחה. הקוף ניתן לנגה על ידי דוד אבי, אח של תמר אשר הביא את קופיקו מהאי "חונטוזה" שלא נמצא על המפה. קופיקו הוא קוף מזן מיוחד - "ימפמפוז". הסדרה מספרת על מעלליו של קופיקו, ומראה את החברות המיוחדת בין הקוף המיוחד לבין אורנה, יורם ונגה, שלושת האחים שאליהם הגיע קופיקו. בכל פרק מנסה קופיקו לעזור למשפחת לזר ולמכריו בכל מיני דרכים, אולם תמיד נכשל בכך ומסבך את העניינים עוד יותר. השכנים של משפחת לזר, בני הזוג שושנה ואברוּם תפוחי, שונאים את קופיקו מפני שהם נפגעים לעיתים קרובות ממעלליו, והם מנסים כל הזמן להיפטר ממנו.
העונה הראשונה הופקה עבור חברות הכבלים ושודרה ב"ערוץ הילדים" ובשידורים חוזרים ב"ערוץ 2" ובערוץ ג'וניור.
עלילה > עונה 1

| מספר הפרק (בסדרה) | מספר הפרק (בעונה) | שם הפרק | תאריך שידור |
| --- | --- | --- | --- |
| 1 | 1 | קופיקו האורח | 1 באוגוסט 1993 |
| 2 | 2 | העוגה למסיבה | 2 באוגוסט 1993 |
| 3 | 3 | מעשה בשואב אבק | 3 באוגוסט 1993 |
| 4 | 4 | הכלבה חולה | 4 באוגוסט 1993 |
| 5 | 5 | הלו לילי | 8 באוגוסט 1993 |
| 6 | 6 | פרס ראשון | 9 באוגוסט 1993 |
| 7 | 7 | קופיקו מנחש עתידות | 10 באוגוסט 1993 |
| 8 | 8 | המדים של אבא | 11 באוגוסט 1993 |
| 9 | 9 | החיילת במילואים | 15 באוגוסט 1993 |
| 10 | 10 | איזו הקלטה! | 16 באוגוסט 1993 |
| 11 | 11 | חולים, חולים | 17 באוגוסט 1993 |
| 12 | 12 | קופיקו בכדורסל | 18 באוגוסט 1993 |
| 13 | 13 | החופש נגמר | 22 באוגוסט 1993 |
| 14 | 14 | קופיקו חוקר הטבע | 23 באוגוסט 1993 |
| 15 | 15 | הסייד המצחיק | 24 באוגוסט 1993 |
עלילה > עונה שנייה

בעונה זו מצטרף לסדרה דובי, בנם של שושנה ואברום, אשר הופך גם הוא ליריב של משפחת לזר בעונה זו. בעונה זו קופיקו מתעדכן והופך לעכשווי יותר, הן מבחינת המראה והן מבחינת מעלליו שהפכו לחינוכיים יותר. יתר הדמויות גם הן התעדכנו והחל מעונה זו גולמו על ידי שחקנים אחרים, צעירים יותר. בעונה הזאת קופיקו ממשיך בתעלוליו ומתחפש לדמויות שונות, ועושה תעלולים והצקות שונות כגון התחפשות למורה ולשוטרת, הצקה בחוג ג'ודו של אורנה, הצקה לאויבו פטרוזיליה, הצקה למורה נירה, הצקה לשושנה, אברום ודובי, הצקה למוכרת בחנות חיות, התחפשות לילדה בתחרות הביציקופטר, התחפשות למנצח במקהלה, למגדת עתידות, התחפשות לליצן ביום הולדתו של דובי, אפילו ניסיון לרוץ לממשלה, ניסיון שגרם לראש הממשלה הלחוץ לקבוע פגישת חירום עם קופיקו ועוד מגוון תעלולים ושטויות. בסוף העונה קופיקו בורח עם אברום בכדור פורח על מגדלי עזריאלי ושר איתו את השיר "יש לנו תיש".
העונה השנייה הופקה עבור yes ושודרה גם ב"ערוץ ג'וניור".
עלילה > עונה 2

| מספר הפרק (בסדרה) | מספר הפרק (בעונה) | שם הפרק | תאריך שידור |
| --- | --- | --- | --- |
| 16 | 1 | התוכי המדבר | 4 בינואר 2009 |
| 17 | 2 | גנב הפומפייות | 5 בינואר 2009 |
| 18 | 3 | קופיקו מפחד מפטרוזיליה | 6 בינואר 2009 |
| 19 | 4 | סוכריות צ'יקיטה | 7 בינואר 2009 |
| 20 | 5 | החייזר | 11 בינואר 2009 |
| 21 | 6 | פינג פונג | 12 בינואר 2009 |
| 22 | 7 | קופיקו בספארי | 13 בינואר 2009 |
| 23 | 8 | קופיקו במוזיאון | 14 בינואר 2009 |
| 24 | 9 | מורה מחליפה | 18 בינואר 2009 |
| 25 | 10 | כדורעף | 19 בינואר 2009 |
| 26 | 11 | קופיקו בכדורגל | 20 בינואר 2009 |
| 27 | 12 | שמיצ'יק הליצן | 21 בינואר 2009 |
| 28 | 13 | מחנה קופיקו | 25 בינואר 2009 |
| 29 | 14 | שוטרת תנועה | 26 בינואר 2009 |
| 30 | 15 | אקוואריום | 27 בינואר 2009 |
| 31 | 16 | קופיקו מנצח המקהלה | 28 בינואר 2009 |
| 32 | 17 | סדר חדש | 1 בפברואר 2009 |
| 33 | 18 | יום הולדת | 2 בפברואר 2009 |
| 34 | 19 | ביציקופטר | 3 בפברואר 2009 |
| 35 | 20 | מפלגת הילדים | 4 בפברואר 2009 |
| 36 | 21 | מעצב שיער | 8 בפברואר 2009 |
| 37 | 22 | הקוסם | 9 בפברואר 2009 |
| 38 | 23 | מצלמה נסתרת | 10 בפברואר 2009 |
| 39 | 24 | קופיקו בג'ודו | 11 בפברואר 2009 |
| 40 | 25 | בכדור פורח | 15 בפברואר 2009 |
עלילה > עונה שלישית

בעונה זו ממשיך קופיקו לבצע תעלולים והצקות לשושנה, כגון החלפת אברום לחמור, התחפשות לפסיכולוגית לטלוויזיות, והפעלת הקרוסלה בלונה פארק במהירות מופרזת כמו כן, כאשר ימימה המכשפה אומרת לשושנה למכור את הבית ולעבור דירה למטולה, האישה שרצתה לקנות את הדירה, הייתה הראשונה שגרמה לקופיקו לברוח בהיסטריה. קופיקו התגלה כמהפנט. קופיקו, אברום ויורם מגלים מכשיר ניווט ימי עתיק שהיה שייך לפיראט בשם "כחול השפם" ובתוך המכשיר הייתה מגירה בה הוחבאה מפת אוצר מקוללת.
קופיקו רוצה להיות בלש והולך לחקור מי גנב לשלומק'ה את המחשב ומגיש תלונה על גניבת המחשב. הוא יוצא לשטח לאסוף ראיות ובטעות הופך את שלומק'ה עצמו למבוקש על ידי המשטרה. יורם, החמוש בתוכנה סלולרית מתוחכמת, יוצא עם קופיקו ותמר לפצח את התעלומה. משפחת תפוחי מגיעים לישון אצל הלזרים בגלל ריסוס בביתם, שושנה מתעוררת בבוקר עם כתמים של חלב על הכותונת ומכחישה את השמועות שהיא הולכת מתוך שינה. קופיקו הסקרן נשאר ער בלילה כדי לעקוב אחרי שושנה הסהרורית ומגלה דבר מפתיע שהיא מאכילה חתולים חמודים ומטפלת בהם במסירות נפש. קופיקו מקבל ערכת כישוף של רופאי אלילים מדודו קופיקנגה השאמן בחונטוזה. אברום מעמיד פני חולה כי נמאס לו מהמטלות של שושנה, ויחד הם מאחדים כוחות והופכים את אברום לחמור. שושנה נאלצת לחיות עם אברום בצורת חמור עד שתלמד לשנות את דרכיה. תמר מקבלת חופשה בספא כמתנת יום הולדת. כשאברום ושושנה מחליטים להצטרף, ידוע שהחופשה עתידה להיהרס. קופיקו מתגייס להבטיח שתמר ושלומק'ה ייהנו מהפינוק בספא וששושנה תהנה מתעלוליו כגון: להתחפש למסאז'יסטית ולהשתמש בסלעים במקום אבנים חמות, הצקה לשושנה במכון שיזוף בהתזה ונעילת הדלת עליה. שלומק'ה ושושנה מתחרים בדרך הביתה על מקום החנייה, שלומק'ה מועמד לעונש על נהיגה במהירות מופרזת בכניסה לעין גנים ואברום הסנגור מנסה לחלץ אותו בשיטות מפוקפקות. רגע לפני גזר הדין קופיקו מגיע להציל את המצב. בפרק האחרון של העונה קופיקו חוטף מכה בראש והופך לטכנאי חשמל מוצלח בשם יוג'ין טבסקו ממוצא רומני ומתקן את התנור המקולקל, במכה השנייה הוא הופך לאינסטלטור מקצועי ממוצא ערבי ששמו עבדאללה ונקרא לטפל באמבטיה של שושנה, אולם בדיוק אז הוא מקבל את המכה השלישית שמחזירה אותו להיות קופיקו האמיתי, בטרם הספיק לתקן את הנזילה ואת הדוד – לכן הוא תקן בסגנון תעלול.
בעונה זו אברום ודובי מתרככים ומתחברים יותר ויותר למשפחת לזר, ודובי אף הופך לחבר טוב של יורם וקופיקו. לעומת זאת, שושנה רק שונאת את קופיקו ואת משפחת לזר יותר ויותר ככל שהעונות מתקדמות. אבל הקוף טוב הלב גם מציל ועוזר: למשל, הוא מציל את התרנגול מגניבה; מציל ברווז משחיטה מידיו של חיים התרנגול; אוסף, עם נגה ויורם, כסף מתושבי עין גנים לשיפוץ הגינה הציבורית; ואף עוזר למנשה הסנדלר בעזרתם של נגה ודובי כמו בספר "הסנדלר והגמדים".
בסוף כל פרק בעונה זו קופיקו שולח מכתב וידאו להורים שלו בחונטוזה, ומסביר להם על מה שהוא למד על בני האדם ועל מה שקורה לו ביום-יום.
העונה השלישית הופקה עבור yes ושודרה ב"ג'וניור"
עלילה > עונה 3

| מספר הפרק (בסדרה) | מספר הפרק (בעונה) | שם הפרק | תאריך שידור |
| --- | --- | --- | --- |
| 41 | 1 | קופיקו המהפנט | 26 בדצמבר 2010 |
| 42 | 2 | לילה לבן | 27 בדצמבר 2010 |
| 43 | 3 | המפה של הפיראט | 28 בדצמבר 2010 |
| 44 | 4 | קופיקו בלונה פארק | 29 בדצמבר 2010 |
| 45 | 5 | כסף קל | 2 בינואר 2011 |
| 46 | 6 | רוחות וכשפים | 3 בינואר 2011 |
| 47 | 7 | חיית המחמד | 4 בינואר 2011 |
| 48 | 8 | הקמע | 5 בינואר 2011 |
| 49 | 9 | הכלב זולל הניירות | 9 בינואר 2011 |
| 50 | 10 | הפורץ הנוצץ | 10 בינואר 2011 |
| 51 | 11 | האוצר | 11 בינואר 2011 |
| 52 | 12 | באר המשאלות | 12 בינואר 2011 |
| 53 | 13 | הסנדלר | 16 בינואר 2011 |
| 54 | 14 | התרנגול הבריון | 17 בינואר 2011 |
| 55 | 15 | חוקר פרטי | 18 בינואר 2011 |
| 56 | 16 | חולת הירח | 19 בינואר 2011 |
| 57 | 17 | אל תשרוף את המיליון | 23 בינואר 2011 |
| 58 | 18 | כדורגל | 24 בינואר 2011 |
| 59 | 19 | החמור | 25 בינואר 2011 |
| 60 | 20 | ביקור בספא | 26 בינואר 2011 |
| 61 | 21 | בקניון | 30 בינואר 2011 |
| 62 | 22 | השופט | 31 בינואר 2011 |
| 63 | 23 | הברווז | 1 בפברואר 2011 |
| 64 | 24 | טלוויזיה מכושפת | 2 בפברואר 2011 |
| 65 | 25 | מה קרה לקופיקו? | 6 בפברואר 2011 |
עלילה > עונה רביעית

בעונה זו התחרה קופיקו מול שושנה בבישול, שיתף פעולה עם ראש הממשלה בכנסת, חלם שהוא מאוהב בשושנה, הוחלף בגוף של שושנה ושושנה בגוף שלו, התחפש להומלס, לחייזר, חיפש נפט והשתמש בקוף שמאן כדי לסלק את רגינה (סבתא של שושנה). בפרק הראשון שושנה מגלה שתמר ושלומק'ה נסעו לצימר במדבר בלי להודיע להם. שושנה מודיעה לאברום שהם נוסעים למדבר לחפש את שלומק'ה ותמר ולנפוש איתם. קופיקו, אורנה ונגה, שחוששים ששושנה תפריע להורים בחופשה, מקימים אוהל בסלון של שושנה ואברום, ונוסעים כל הדרך לצימר כלומר לביתם. עד ששושנה מבינה שזה קופיקו וזה היה סתם הצגה. קופיקו בונה מגדל מכיסאות וחפצים ותמר חושבת שאם קופיקו מתעניין בארכיטקטורה, שלומק'ה צריך לקחת אותו ליום במשרד של ארכיטקט. קופיקו מקבל הזדמנות להוכיח את כישרונו כשזוג אקסצנטרי במיוחד מגיע למשרד של שלומק'ה. נחום חבר של אברום, הממציא הבלתי נלאה, מופיע אצל אברום עם ההמצאה החדשה שלו – מכונת זמן. שושנה רוצה לחזור חמש שנים לעבר, ליום שקופיקו הגיע, לשנות את ההיסטוריה וע"י כך להיפטר מקופיקו וממשפחת לזר לתמיד אך התוכנית שלה לא הצליחה עד הסוף. חבילה מגיעה לקופיקו מחונטוזה. בתוכה נמצאת מפה סודית שמראה את הדרך לחונטוזה. קופיקו פוחד להחזיק את המפה בבית, ובעצת אברום מפקיד אותה בכספת בבנק ופטרוזיליה רוצה לגנוב את המפה. בעונה זו חזר גם אויבו של קופיקו פטרוזיליה שרוצה לפרוץ לכספת של הבנק כדי ללכוד את קופיקו ולבסוף הוא ועוזרו נשלחו לכלא. בסוף העונה הרביעית שושנה ואברום נכנסו לכלא בגלל נמר שהסתובב בעין גנים.
העונה הרביעית הופקה גם היא עבור yes, ושודרה ב"ערוץ ג'וניור" וב"yes VOD".
עלילה > עונה 4

| מספר הפרק (בסדרה) | מספר הפרק (בעונה) | שם הפרק | תאריך שידור |
| --- | --- | --- | --- |
| 66 | 1 | צימר במדבר | 25 בנובמבר 2012 |
| 67 | 2 | הארכיטקט | 26 בנובמבר 2012 |
| 68 | 3 | מכונת הזמן | 27 בנובמבר 2012 |
| 69 | 4 | התלמידה שושנה | 28 בנובמבר 2012 |
| 70 | 5 | שודדי המפה | 2 בדצמבר 2012 |
| 71 | 6 | שבת אחים | 3 בדצמבר 2012 |
| 72 | 7 | הבובה אורח ללילה | 4 בדצמבר 2012 |
| 73 | 8 | הבובה אורח ללילה | 4 בדצמבר 2012 |
| 74 | 9 | על אי בודד | 5 בדצמבר 2012 |
| 75 | 10 | האימוץ | 9 בדצמבר 2012 |
| 76 | 11 | קופיגנגה | 10 בדצמבר 2012 |
| 77 | 12 | קופיננדה | 11 בדצמבר 2012 |
| 78 | 13 | כתבתנו מדווחת | 12 בדצמבר 2012 |
| 79 | 14 | השליח | 16 בדצמבר 2012 |
| 80 | 15 | נפט בחצר | 17 בדצמבר 2012 |
| 81 | 16 | החולה המדומה | 18 בדצמבר 2012 |
| 82 | 17 | השרקן | 19 בדצמבר 2012 |
| 83 | 18 | נפש בריאה | 23 בדצמבר 2012 |
| 84 | 19 | מכבי האש | 24 בדצמבר 2012 |
| 85 | 20 | ההחלפה | 25 בדצמבר 2012 |
| 86 | 21 | מה זאת אהבה? | 26 בדצמבר 2012 |
| 87 | 22 | מגרש השדים | 30 בדצמבר 2012 |
| 88 | 23 | שומר הביצים | 31 בדצמבר 2012 |
| 89 | 24 | דובי המדען | 1 בינואר 2013 |
| 90 | 25 | המוס החונטוזי | 2 בינואר 2013 |
| 91 | 26 | הנמר! | 3 בינואר 2013 |
דמויות > משפחת לזר

קופיקו (יובל בר און, קרן וייס; קול - גני תמיר (עונה 1), טל לוי, יעל ברקמן; קול: מיכל מוכתר (עונה 2), טל לוי, יעל ברקמן. קול: ליאור דטאוקר (עונות 3–4) – קוף מדבר אשר גר עם משפחת לזר בשכונת עין גנים שבפתח תקווה. קופיקו הוא החבר הטוב ביותר של נגה. הוא ושושנה השכנה שונאים זה את זה כאשר מצד אחד קופיקו עושה שטויות שגורמות לשושנה להתעצבן עליו ומהצד השני שושנה עושה הכל כדי להחזיר אותו לחונטוזה שבאפריקה. קופיקו הוא קוף מאוד שובב אך עם זאת, חכם. בתחילת העונה השלישית התגלתה יכולתו להפנט. בין עונות 2–3 שימש כשופט בסדרת אינטרנט בה שופט אנשים שבאים אליו כדי לבקש עזרה בסכסוך שנקלעו אליו אך קופיקו עושה זאת בדרך המיוחדת שלו. קופיקו שונא סדר וחוקים ובמהלך העונות כאשר נאמר לו להתנהג בצורה מנומסת, סותר זאת קופיקו באמירות מנוגדות לפי חוקי חונטוזה, המדינה ממנה הגיע.
שלומק'ה לזר (דור צויגנבום - עונה 1; יוסי מרשק – עונות 2–4) – בעלה של תמר ואביהם של אורנה, יורם ונגה, עובד כארכיטקט. מרבה להתחרות באברום בדברים מטופשים. מעריץ את קבוצת הכדורגל הפועל תל אביב, בחור ציני שאוהב מאוד סדר ודיוק.
תמר לזר (דורית פלד הרפז - עונה 1; עידית נוידרפר – עונות 2–4) – אשתו של שלומק'ה ואמם של אורנה, יורם ונגה. תמר היא מורה ומחנכת בישראל אשר מתוארת כאישה מאוד מוכשרת וחכמה. אישה חמה ולבבית, חייכנית ורכה. באחד הפרקים ב"קופיקו חוקי הג'ונגל" נודע כי תמר היא רחוקת משפחה של שושנה.
אורנה לזר (דפנה אילן – עונה 1; הילה לוזיה - עונות 2–4) – בתם הבכורה של שלומק'ה ותמר ואחותם של יורם ונגה. מנגנת בלהקה על חליל צד. לומדת בחוג ג'ודו. אורנה היא נערה מתבגרת קלאסית.
יורם לזר (יותם שאו – עונה 1; מעיין אלוני – עונות 2–4) – בנם של שלומק'ה ותמר ואחיהם של אורנה ונגה. לומד באותה כיתה עם דובי, בו הוא מרבה להתחרות. מרבה לשחק במחשב. מחבב ספורט, ואף גם הוא מעריץ את הפועל תל אביב בכדורגל. מתחביביו לשחק בכדורגל.
נגה לזר (נדיה רוזנברג – עונה 1; בר מיניאלי – עונות 2–4) – בתם הצעירה של שלומק'ה ותמר, ואחותם של יורם ואורנה. חברה הטוב ביותר הוא קופיקו שמקבלת אותו כמתנת יום הולדת מדודה אבי אח של תמר.
צ'יקיטה לזר (הכלב-עונות 1–4) – כלבתם של משפחת לזר, צבעה שחור ולבן.
דמויות > השכנים – משפחת תפוחי

אברום תפוחי (ערן בן זאב – עונה 1; רודי סעדה – עונות 2–4) – בעלה של שושנה ואביו של דובי. מקנא בכל דבר ששלומק'ה עושה, ומרבה להתחרות מולו. ממלא את כל עבודות הבית, מבשל, שוטף, מכבס ומוריד את הזבל. מפחד משושנה ורוצה שתיתן לו קצת שקט. בפרק ה-19 בעונה השלישית אברום מעמיד פני חולה כי נמאס לו מהמטלות של שושנה וקופיקו הופך את אברום לחמור. בסיום העונה הרביעית נכנס לכלא יחד עם שושנה בגלל נמר שהסתובב בעין גנים.
שושנה תפוחי (אסתר ברעד פורים – עונה 1; טלי אורן - עונות 2–4) – אשתו של אברום ואמו של דובי. היא שונאת את קופיקו מהיום הראשון שהגיע מאפריקה לעין גנים, ועושה הכל כדי להחזיר אותו לאפריקה, אך תמיד נכשלת. מקנאה בכל דבר שתמר עושה. נוהגת להידחף לכל מקום ששלומקה ותמר נוסעים אליו. מרבה בכל סוף פרק לצעוק בקול רם את המילה "קופיקו". באחד הפרקים ב-"קופיקו חוקי הג'ונגל" נודע כי היא קרובת משפחה של תמר. מעבידה את אברום וגורמת לו לעשות את כל עבודות הבית. בסיום העונה הרביעית נכנסה לכלא יחד עם אברום בגלל נמר שהסתובב בעין גנים.
דובי תפוחי (דניאל ליטוין, עונות 2–4) – בנם של שושנה ואברום. לומד באותה כיתה עם יורם. מתנגד לכל דבר שאימו שושנה עושה כדי להחזיר את קופיקו לאפריקה וחבר של קופיקו. לעיתים דובי מקנא במה שיורם עושה ואפילו מתחרה מולו.
דמויות > דמויות נוספות

מר סלחוביץ' (יניב חיים) (עונה 2, אורח בעונה 4) – מנהל בית הספר בו לומדים אורנה, יורם, נגה, דובי וחיים "תרנגול". הופיע גם בפרק אחד ב"חוקי הג'ונגל". בעונה השנייה בתפקיד משני. והופיע בדמות אורח בעונה הרביעית פרק 4 "התלמידה שושנה". בעונה 2 מוזכר שהוא ידיד טוב, של שושנה.
ימימה (שרון מלכי שמש) (אורחת בעונות 2–3) – שרלטנית אשר משקרת לשושנה ואברום שהיא מגדת עתידות וקוראת בקפה, המכשפה. בסוף העונה השנייה חזתה שקופיקו ואברום טסים בכדור פורח. בפרק השישי של העונה השלישית אמרה לשושנה לעבור דירה למטולה. בפרק 19 שושנה התקשרה אליה כדי לברר מה קרה לאברום כי הוא לא אוכל, לא ישן ולא מנקה.
חיים סלע "תרנגול" (איתי סלהוב) (עונות 3–2) – תלמיד בריון הלומד בבית הספר עין גנים. כולם קוראים לו חיים התרנגול משום שהוא כל הזמן אומר "קוקוריקו". גונב לתלמידים את רכושם ללא רשות. הופיע גם בפרק אחד ב"חוקי הג'ונגל". בעונה שנייה בתפקיד משני, ובעונה השלישית הופיע בפרקים "תרנגול בריון" (פרק 14) ו"הברווז" (פרק 23).
פטרוזיליה (פטר אוזיליה) (ניר רון) (אורח בעונות 2 ,4) – פושע הרוצה לתפוס את קופיקו ולצרף אותו למופע החיות שלו. בעונה הרביעית חוזר ופורץ לכספת של הבנק כדי ללכוד את קופיקו. אך התוכנית שלו לא מצליחה והמשטרה תפסה אותו.
עוזרו של פטרוזיליה (זבולון מושיאשווילי) (אורח בעונות 2 ,4) – עוזרו הטיפש של פטרוזיליה. בעונה הרביעית חוזר ופורץ לכספת של הבנק כדי ללכוד את קופיקו. אך לא מצליח והמשטרה תפסה אותו.
נחום (יונתן גרופר) (אורח בעונה 4) – מדען מטורף עם פאה חומה (בגלל התקרחות), חבר של אברום מהתיכון, שושנה שונאת אותו כמו שהיא שונאת את קופיקו, הוא גם ממציא מכונת הזמן (בפרק "מכונת הזמן") ומכשיר החלפה (בפרק "ההחלפה") בסוף שני הפרקים שהופיע שושנה מגרשת אותו מדירתה.